-----------------------------------------------------------------------
  11. ฐานะทางการเงินและผลการดำเนินงาน ส่วนที่ 1

  -----------------------------------------------------------------------

(1) งบการเงิน ในระยะเวลา 3 ปีที่ผ่านมา (ปี 2552-2554)

(1) สรุปรายงานการสอบบัญชี

นางสาวกมลทิพย์ เลิศวิทย์วรเทพ ผู้สอบบัญชีรับอนุญาต ทะเบียนเลข 4377 บริษัท สำนักงาน
เอินส์ท แอนด์ ยัง จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2552
และ นายวิชาติ โลเกศกระวี ผู้สอบบัญชีรับอนุญาต เลขทะเบียน 4451 บริษัท สำนักงาน เอินส์ท
แอนด์ ยัง จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2553 และ 31
ธันวาคม 2554 ได้แสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับปีสิ้นสุดวันที่ 31 ธันวาคม 2554 ผู้สอบบัญชีได้แสดงความเห็นไว้ดังต่อไปนี้

รายงานของผู้สอบบัญชีรับอนุญาต

เสนอต่อผู้ถือหุ้นของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ข้าพเจ้าได้ตรวจสอบงบแสดงฐานะการเงินรวม ณ วันที่ 31 ธันวาคม 2554 และ 2553
งบกำไรขาดทุนรวม
งบกำไรขาดทุนเบ็ดเสร็จรวมงบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัทย่อย
และได้ตรวจสอบงบการเงินเฉพาะกิจการของบริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลใน งบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้ามิได้ตรวจสอบงบการเงิน ณ วันที่และสำหรับปีสิ้นสุดวันที่ 31 ธันวาคม 2554
ของบริษัทย่อยสามแห่ง ซึ่ง
งบการเงินของบริษัทย่อยนั้นได้รวมอยู่ในงบการเงินรวมโดยมียอดสินทรัพย์รวมอยู่ในงบการเงินรวม
ณ วันที่ 31 ธันวาคม 2554 จำนวนประมาณ 1,181 ล้านบาท หรือคิดเป็นร้อยละ 17
ของสินทรัพย์รวม (2553: 263 ล้านบาท หรือคิดเป็นร้อยละ 4 ของสินทรัพย์รวม)
และมีรายได้รวมอยู่ในงบกำไรขาดทุนรวมสำหรับปีสิ้นสุดวันเดียวกันเป็นจำนวนประมาณ 3,527
ล้านบาท หรือคิดเป็นร้อยละ 22 ของรายได้รวม (2553: 1,602 ล้านบาท หรือคิดเป็นร้อยละ 12
ของรายได้รวม) งบการเงินของบริษัทย่อยดังกล่าวตรวจสอบโดยผู้สอบบัญชีอื่น
ซึ่งข้าพเจ้าได้รับรายงานการตรวจสอบจากผู้สอบบัญชีของบริษัทย่อยนั้นแล้ว
ดังนั้นการรายงานของข้าพเจ้าในส่วนที่เกี่ยวข้องกับจำนวนเงินและรายการต่าง ๆ
ของบริษัทย่อยดังกล่าว ซึ่งรวมอยู่ในงบการเงินรวมนี้
จึงถือตามรายงานการตรวจสอบของผู้สอบบัญชีอื่นนั้น

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและรายงานของผู้สอบบัญชีอื่น ข้าพเจ้าเห็นว่า
งบการเงินข้างต้นนี้แสดงฐานะการเงิน ณ วันที่ 31 ธันวาคม 2554 และ 2553
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัทย่อย
และเฉพาะกิจการของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ข้าพเจ้าขอให้สังเกตในหมายเหตุประกอบงบการเงินข้อ 3 ในระหว่างปี
บริษัทฯและบริษัทย่อยได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชี
เพื่อจัดทำและนำเสนองบการเงินนี้ โดยการปฏิบัติตามมาตรฐานการบัญชีฉบับที่ 16 (ปรับปรุง
2552) เรื่อง ที่ดิน อาคารและอุปกรณ์
บริษัทฯและบริษัทย่อยได้ปรับย้อนหลังงบการเงินสำหรับปีสิ้นสุดวันที่ 31 ธันวาคม 2553
เสมือนหนึ่งว่าบริษัทฯและบริษัทย่อยรับรู้ค่าเสื่อมราคาของสินทรัพย์ที่ตีราคาใหม่ในงบกำไรขาดทุนมาโดยตลอด
นอกจากนี้บริษัทฯได้ปฏิบัติตามมาตรฐานการบัญชีฉบับที่ 40 (ปรับปรุง 2552) เรื่อง
อสังหาริมทรัพย์เพื่อการลงทุนเป็นครั้งแรก
บริษัทฯได้เลือกวัดมูลค่าอสังหาริมทรัพย์เพื่อการลงทุนด้วยมูลค่ายุติธรรมและรับรู้ผลกระทบต่องบการเงิน
โดยบันทึกปรับกับกำไรสะสม ณ วันต้นงวดของปีปัจจุบัน

[]

วิชาติ โลเกศกระวี

ผู้สอบบัญชีรับอนุญาต เลขทะเบียน 4451

บริษัท สำนักงาน เอินส์ท แอนด์ ยัง จำกัด

กรุงเทพฯ: 29 กุมภาพันธ์ 2555

[]

[]

[]

[]

[]

[]

(2) คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

(ก) ภาพรวมของผลการดำเนินงาน

  ในปี 2554 สถานการณ์ทั้งภายนอกประเทศและภายในประเทศที่มีความผันผวน ได้แก่
  ความกังวลต่อปัญหาการเงิน

ของประเทศในยุโรปที่มีมาอย่างต่อเนื่องและรุนแรงขึ้น ทำให้ในช่วงครึ่งหลังของปี 2554
ภาวะเศรษฐกิจของโลกเริ่มเปราะบาง ราคาสินค้าโภคภัณฑ์ลดลงอย่างต่อเนื่อง
โดยเฉพาะราคายางพาราได้ลดลงจากระดับราคาสูงสุดที่กิโลกรัมละ 180 บาท ลงเหลือกิโลกรัมละ
87 บาท หรือลดลงถึง 52% ซึ่งเป็นสาเหตุให้การบริหารต้นทุนสินค้าทำได้ยาก
และปัจจัยจากอุทกภัยใหญ่ในประเทศไทยที่ทำให้การบริโภคภายในประเทศลดลงชั่วคราว

ภาพรวมผลการดำเนินงานปี 2554 บริษัทและบริษัทย่อยมีรายได้รวม 16,385 ล้านบาท เพิ่มขึ้น
3,295 ล้านบาท หรือ 25% ในขณะที่ต้นทุนขายและค่าใช้จ่ายรวมอยู่ที่ 16,270 ล้านบาท เพิ่มขึ้น
3,381 ล้านบาท หรือ 26 % เช่นเดียวกัน ส่วนแบ่งกำไรจากเงินลงทุนในบริษัทร่วม 10 ล้านบาท
เพิ่มขึ้น 7 ล้านบาท หรือ 233% จึงเกิดผลกำไรสุทธิ 125 ล้านบาท กำไรลดลงจากปีก่อน 79
ล้านบาท หรือ 39% สินทรัพย์รวมอยู่ที่ 6,985 ล้านบาท เพิ่มขึ้น 696 ล้านบาท หรือ 11%
หนี้สินรวมอยู่ที่ 5,248 ล้านบาท เพิ่มขึ้น 2 ล้านบาท หรือ 0.04% และส่วนผู้ถือหุ้นรวมอยู่ที่ 1,737
ล้านบาท เพิ่มขึ้น 693 ล้านบาท หรือ 66%

  รายการเปลี่ยนแปลงที่สำคัญของผลการดำเนินงานมีดังต่อไปนี้

1.  รายได้จากการขายและบริการอยู่ที่ 16,295 ล้านบาท เพิ่มขึ้น 3,383 ล้านบาท หรือ 26 %
    เนื่องจากราคาขาย

เฉลี่ยที่ปรับตัวเพิ่มขึ้นกว่าปีที่ผ่านมาตามภาวะราคายางพาราที่ยังคงอยู่ในระดับสูงกว่าปี 2553

  2. ต้นทุนขายและบริการอยู่ที่ 15,326 ล้านบาท เพิ่มขึ้น 3,212 ล้านบาท หรือ 27%

  3. เกิดกำไรขั้นต้นที่ 969 ล้านบาท เพิ่มขึ้น 170 ล้านบาท หรือ 21%

  4. ค่าใช้จ่ายขายและบริหารอยู่ที่ 631 ล้านบาท เพิ่มขึ้น 81 ล้านบาท หรือ 15%

  5. เกิดขาดทุนจากอัตราแลกเปลี่ยนที่ 13 ล้านบาท ในขณะที่ปี 2553
  เกิดกำไรจากอัตราแลกเปลี่ยนที่ 106

ล้านบาท

  6. เกิดกำไรจากการซื้อขายยางล่วงหน้า 26 ล้านบาท ในขณะที่ปี 2553
  เกิดผลขาดทุนจากการซื้อขายยาง

ล่วงหน้า 9 ล้านบาท

1.  เกิดขาดทุนจากการด้อยค่าของสินทรัพย์ 54 ล้านบาท ซึ่งในปี 2554
    มีการประเมินราคาสินทรัพย์ถาวร

ทั้งหมดตามมาตรฐานการบัญชี โดยบริษัทมีนโยบายประเมินราคาอสังหาริมทรัพย์ทุกรอบระยะเวลา 5
ปี

2.  เกิดภาษีเงินได้นิติบุคคล จำนวน 50 ล้านบาท เพิ่มขึ้น 30 ล้านบาท หรือ 150%
    เนื่องจากสิทธิประโยชน์ทาง

ภาษีของบริษัทย่อยแห่งหนึ่งได้หมดลง
และบริษัทซื้อขายยางพาราในประเทศจีนสร้างกำไรมากขึ้นเมื่อเทียบกับปีก่อน
จึงเสียภาษีเงินได้นิติบุคคลสูงขึ้น

  9. กำไรสุทธิอยู่ที่ 125 ล้านบาท ลดลง 79 ล้านบาท หรือ 39% จากกำไรสุทธิปี 2553
  ที่จำนวน 204 ล้านบาท

  - ถ้าหากบวกกลับขาดทุนจากการด้อยค่าของสินทรัพย์ 54 ล้านบาท ซึ่งเป็นขาดทุนทางบัญชี ปี
  2554

งบการเงินรวมควรจะมีกำไรจากการดำเนินงานหลังภาษี 179 ล้านบาท ซึ่งลดลงเพียง 25
ล้านบาท หรือ 12% เมื่อเทียบกับกำไรสุทธิในปี 2553 กำไรที่ลดลง 25
ล้านบาทนั้นเกิดจากการเสียภาษีเงินได้นิติบุคคลเพิ่มขึ้น 30 ล้านบาท แสดงให้เห็นว่า
ถ้าไม่มีผลกระทบจากมาตรฐานการบัญชี และภาษีเงินได้นิติบุคคล
งบการเงินรวมยังมีความสามารถในสร้างกำไรได้ใกล้เคียงกับปีก่อน

  - สำหรับกำไรก่อนภาษีและก่อนขาดทุนจากการด้อยค่าของสินทรัพย์ปี 2554 จะอยู่ที่ 229
  ล้านบาท

เพิ่มขึ้นจากกำไรก่อนภาษีของปี 2553 จำนวน 6 ล้านบาท หรือ 2.50%

(ข) ผลการดำเนินงานของกลุ่มธุรกิจหลัก

กลุ่มน้ำยางข้น:

(1) รายได้จากการขาย ปี 2554 อยู่ที่ 11,692 ล้านบาท เพิ่มขึ้น 1,582 ล้านบาท หรือ 16%
    เมื่อเทียบกับปี

2553 เป็นผลจากราคาขายที่เพิ่มขึ้นจากปีก่อน

(2) รายได้อื่น อยู่ที่ 85 ล้านบาท ลดลง 32 ล้านบาท ลดลง 28%
    เนื่องจากการเปลี่ยนแปลงสุทธิของกำไรขาดทุนจากอัตราแลกเปลี่ยนและกำไรขาดทุนจากการซื้อขายยางล่วงหน้า

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 11,644 ล้านบาท เพิ่มขึ้น
    1,526 ล้านบาท

หรือ 15% เนื่องจากราคาวัตถุดิบเพิ่มขึ้นเฉลี่ย 15% เช่นเดียวกัน ค่าใช้จ่ายขายและบริหารอยู่ที่
556 ล้านบาท เพิ่มขึ้น 77 ล้านบาท หรือ 16% ซึ่งเป็นไปตามกิจกรรมการขายและบริหารปกติ
ดอกเบี้ยจ่ายอยู่ที่ 179 ล้านบาท เพิ่มขึ้น 38 ล้านบาท หรือ 27%
เนื่องจากการใช้เงินทุนหมุนเวียนเพิ่มขึ้นจากการที่ราคาน้ำยางสดปรับตัวเพิ่มขึ้นจากปี 2553
และทิศทางอัตราดอกเบี้ยเงินกู้ที่มีการปรับตัวเพิ่มขึ้นตลอดปี ภาษีเงินได้นิติบุคคลอยู่ที่ 40 ล้านบาท
เพิ่มขึ้น 21 ล้านบาท หรือ 109% เพราะสิทธิประโยชน์ทางภาษีของบริษัทย่อยได้หมดลง นอกจากนี้
ผลจากการประเมินราคาอสังหาริมทรัพย์ในปี 2554
ทำให้ต้องบันทึกขาดทุนจากการด้อยค่าของสินทรัพย์ 29 ล้านบาท

(4) กำไร (ขาดทุน) กำไรสุทธิอยู่ที่ 133 ล้านบาท เพิ่มขึ้น 24 ล้านบาท หรือ 22%
    เมื่อเทียบกับกำไรสุทธิปี 2553 ที่จำนวน 109 ล้านบาท

  - ถ้าหากบวกกลับขาดทุนจากการด้อยค่าของสินทรัพย์ 29 ล้านบาท ซึ่งเป็นขาดทุนทางบัญชี ปี
  2554

ควรจะมีกำไรจากการดำเนินงานหลังภาษี 162 ล้านบาท เพิ่มขึ้น 53 ล้านบาท หรือ 49%
เมื่อเทียบกับกำไรสุทธิในปี 2553 แสดงให้เห็นว่า ถ้าไม่มีผลกระทบจากมาตรฐานการบัญชี
กลุ่มน้ำยางข้นมีความสามารถในการขยายกำไรได้ในอัตราสูง

  - และถ้าพิจารณาจากกำไรก่อนภาษีและก่อนขาดทุนจากการด้อยค่าของสินทรัพย์ในปี 2554
  ซึ่งอยู่ที่

202 ล้านบาท เพิ่มขึ้นจากกำไรก่อนภาษีของปี 2553 จำนวน 74 ล้านบาท หรือ 58%

(5) อัตราผลตอบแทนต่อผู้ถือหุ้น ในปี 2554 บริษัท ไทยรับเบอร์ลาเท็คซ์กรุ๊ป จำกัด
    บริษัทย่อยในกลุ่มน้ำยางข้นได้จ่ายเงินปันผลให้แก่บริษัทแม่ คือ บริษัท
    ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) จำนวน 81.6 ล้านบาท
    จากกำไรสุทธิ 112 ล้านบาท คิดเป็นอัตราการจ่ายเงินปันผล 72.86%

  กลุ่มเส้นด้ายยางยืด:

(1) รายได้จากการขาย ปี 2554 มีรายได้จากการขาย 1,809 ล้านบาท ลดลง 313 ล้านบาท
    หรือ ลดลง 15% เป็นผลจากภาวะราคายางที่ปรับตัวสูงขึ้น
    ทำให้ปริมาณความต้องการสินค้าเส้นด้ายยางยืดชะลอตัวลงจากสภาพเศรษฐกิจของประเทศผู้บริโภคเสื้อผ้าสำเร็จรายใหญ่
    คือสหรัฐอเมริกา และประเทศในกลุ่มสหภาพยุโรป

(2) รายได้อื่น อยู่ที่ 19 ล้านบาท ลดลง 33 ล้านบาท หรือ ลดลง 63%
    เกิดจากกำไรจากอัตราแลกเปลี่ยนลดลงจากปีก่อนถึง 30 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 1,798 ล้านบาท ลดลง 254
    ล้านบาท หรือ 12% เนื่องจากปริมาณการขายที่ลดลง

(4) กำไร (ขาดทุน) มีกำไรสุทธิ 29 ล้านบาท ลดลง 92 ล้านบาท หรือลดลง 76%
    เมื่อเทียบกับกำไรสุทธิที่ 121 ล้านบาทในปี 2553 โดยอัตรากำไรสุทธิอยู่ที่ 2%
    เทียบกับปีก่อนที่มีอัตรากำไรสุทธิที่ 6%

(5) อัตราผลตอบแทนต่อผู้ถือหุ้น ในปี 2554 บริษัท เวิลด์เฟล็กซ์ จำกัด
(มหาชน)ได้จ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) จำนวน 39 ล้านบาท โดยจ่ายจากกำไรสะสม
คิดเป็นอัตราการจ่ายเงินปันผล 133% เมื่อเทียบกับกำไรสุทธิ 29 ล้านบาทในปี 2554

2. สถานะการเงินของงบการเงินรวม

(ก) สินทรัพย์ สินทรัพย์รวมอยู่ที่ 6,985 ล้านบาท เพิ่มขึ้น 696 ล้านบาท หรือ 11% จากปีก่อน
โดยสินทรัพย์

หมุนเวียนลดลง 112 ล้านบาท ในขณะที่สินทรัพย์ไม่หมุนเวียนเพิ่มขึ้น 807 ล้านบาท
เนื่องจากการเริ่มลงทุนในสินทรัพย์ถาวรของโครงการผลิตยางแท่ง STR20
และการขยายการลงทุนโครงการสวนยางพารา

1. ส่วนประกอบของสินทรัพย์

- สินทรัพย์หมุนเวียน อยู่ที่ 4,181 ล้านบาท ลดลง 112 ล้านบาท หรือ 3%
เกิดจากรายการหลักที่สำคัญ คือ สินค้าคงเหลือลดลง 265 ล้านบาท
เนื่องจากราคาวัตถุดิบที่ลดลงมากในช่วงปลายปี 2554 และระยะเวลาเก็บหนี้เฉลี่ยอยู่ที่ 39 วัน
ลดลง 4 วันจากปีก่อน

- สินทรัพย์ไม่หมุนเวียน อยู่ที่ 2,804 ล้านบาท เพิ่มขึ้น 807 ล้านบาท หรือ 40% รายการใหญ่
มาจากเงินลงทุนในการซื้อที่ดิน อาคารและอุปกรณ์ 543 ล้านบาท ต้นทุนพัฒนาสวนยางเพิ่มขึ้น 81
ล้านบาท และภาษีเงินได้หัก ณ ที่จ่ายที่รอขอคืนภาษีเพิ่มขึ้น 44 ล้านบาท

2. คุณภาพสินทรัพย์

- สินทรัพย์ จากการที่บริษัทต้องปฏิบัติตามมาตรฐานการบัญชีฉบับที่ 16 (ปรับปรุง 2552) ที่ดิน
อาคาร อุปกรณ์

บริษัทได้กำหนดนโยบายในการประเมินราคาอสังหาริมทรัพย์ที่ใช้ในการประกอบธุรกิจทุกรอบระยะเวลา
5 ปี ในปี 2554 บริษัทจึงจัดให้มีการประเมินราคาอสังหาริมทรัพย์ที่ใช้ในการประกอบธุรกิจอีกครั้ง
ซึ่งเกิดผลขาดทุนจากการด้อยค่าของสินทรัพย์ทั้งหมด 54 ล้านบาท
ซึ่งส่วนใหญ่เป็นที่ดินและเครื่องจักร ได้ถูกรับรู้เป็นรายการขาดทุนในงบกำไรขาดทุนปี 2554
ส่วนผลกำไรจากการตีราคาสินทรัพย์มีจำนวน 315 ล้านบาท
ได้ถูกบันทึกเป็นรายการเพิ่มขึ้นในองค์ประกอบอื่นของส่วนของผู้ถือหุ้น ซึ่งในปี 2554
ส่วนเกินทุนจากการตีราคาสินทรัพย์มีจำนวน 614 ล้านบาท

- ลูกหนี้การค้า - กิจการที่ไม่เกี่ยวข้องกัน มีโครงสร้างดังนี้

(1) ยังไม่ครบกำหนดชำระอยู่ที่ 59% ลดลงจากปีก่อน ซึ่งอยู่ที่ 65%

(2) เกินกำหนดชำระน้อยกว่า 365 วันอยู่ที่ 35% เพิ่มขึ้นจากปีก่อน ซึ่งอยู่ที่ 29%
    เพราะลูกค้ารายใหญ่ใน

ประเทศจีนได้ขอเลื่อนการชำระหนี้ในช่วงปลายปี 2554 มาเป็นช่วงต้นปี 2555
เนื่องจากการวางแผนบริหารการเงินของลูกค้ารายดังกล่าวสำหรับช่วงปิดงบการเงินช่วงสิ้นปี
ซึ่งในช่วงต้นปี 2555 ลูกค้าได้ชำระหนี้ดังกล่าวมาเรียบร้อยแล้ว

(3) ส่วนที่ตั้งค่าเผื่อหนี้สงสัยจะสูญไว้ครบแล้ว 87 ล้านบาท หรือยู่ที่ 5% เท่ากับปี 2553
    เป็นลูกหนี้ที่อยู่

ระหว่างการดำเนินคดี

(ข) สภาพคล่อง

1. กระแสเงินสด งบการเงินรวมปี 2554 มีการเปลี่ยนแปลงกระแสเงินสด ดังนี้

- เงินสดสุทธิจาก (ใช้ไปใน) กิจกรรมการดำเนินงาน ปี 2554
เกิดเงินสดสุทธิในกิจกรรมดำเนินงาน 665 ล้านบาท
ในขณะที่ปีก่อนเกิดเงินสดสุทธิใช้ไปในกิจกรรมดำเนินงานสูงมากถึง 880 ล้านบาท
เงินสดสุทธิจากการดำเนินงานดีขึ้น เกิดจากการลงทุนในสินค้าคงเหลือลดลง 208 ล้านบาท
เนื่องจากในช่วงปลายปี 2554 ราคายางพาราได้ปรับตัวลดลงมาก แต่ในช่วงสิ้นปี 2553
อยู่ในสถานการณ์ที่แตกต่างกัน เพราะบริษัทต้องลงทุนเพิ่มในสินค้าคงเหลือมากถึง 943 ล้านบาท
เป็นผลจากภาวะราคายางพาราที่อยู่ในแนวโน้มขาขึ้นในช่วงดังกล่าว

- เงินสดสุทธิจาก (ใช้ไปใน) กิจกรรมการลงทุน ปี 2554 มีเงินสดสุทธิใช้ไปในกิจกรรมลงทุน
585 ล้านบาท เพิ่มขึ้นกว่าปีก่อน ซึ่งมีเงินสดสุทธิใช้ไปในกิจกรรมการลงทุน 347 ล้านบาท
เนื่องจากในปี 2554 มีการลงทุนเพิ่มในที่ดิน อาคาร และ อุปกรณ์ของโครงการยางแท่ง STR20
และโครงการสวนยางพาราเป็นเงิน 543 ล้านบาท ซึ่งสูงกว่าปี 2553 ซึ่งมีการลงทุนซื้อที่ดิน
อาคาร และอุปกรณ์ในจำนวน 260 ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2554
เกิดเงินสดสุทธิจากกิจกรรมจัดหาเงินเพียง 10 ล้านบาท ในขณะที่ปี 2553
เกิดเงินสดสุทธิจากกิจกรรมจัดหาเงินที่สูงมากถึง 1,277 ล้านบาท
เนื่องจากภาวะราคายางพาราที่ปรับตัวลงในช่วงปลายปี 2554 บริษัทจึงได้ใช้เงินกู้ยืมระยะสั้นลดลง
88 ล้านบาท เทียบกับปี 2553 ที่ต้องใช้เงินกู้ระยะสั้นเพิ่มขึ้นถึง 1,657 ล้านบาท รวมทั้งในปี
2554 มีเงินสดรับจากการออกหุ้นเพิ่มทุนอีก 327 ล้านบาท ในปี 2554
บริษัทจึงมีสถานะการเงินที่อยู่ในระดับดีกว่าในรอบปี 2553 อย่างมาก

2. อัตราส่วนสภาพคล่องที่สำคัญ

- อัตราส่วนสภาพคล่อง อยู่ที่ 0.84 เท่า ลดลงจากปีก่อน ซึ่งอยู่ที่ระดับ 0.88 เท่า
เนื่องจากมีส่วนของเงินกู้ยืมระยะยาวที่ถึงกำหนดชำระภายในหนึ่งปีเพิ่มขึ้นจาก 47 ล้านบาท เป็น
167 ล้านบาท เป็นผลจากการขยายงานของโครงการสวนยางพาราและโครงการยางแท่ง
ที่ทำให้เกิดการก่อหนี้สินระยะยาวเพิ่มขึ้น และมีการทยอยครบกำหนดชำระ

- อัตราส่วนสภาพคล่องหมุนเร็ว อยู่ในระดับ 0.41 เท่า เพิ่มขึ้นจากปีก่อนที่ 0.39 เท่า
เนื่องจากรายการสินค้าคงเหลือลดลง และรายการเงินสดและรายการเทียบเท่าเงินสดเพิ่มขึ้น

  3. ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2554

ส่วนของเงินกู้ระยะยาวที่ครบกำหนดชำระในปี 2555 มีจำนวน 167 ล้านบาท
ตามหมายเหตุงบการเงินข้อ 22
บริษัทได้จัดประเภทเงินกู้ยืมดังกล่าวเป็นส่วนที่ถึงกำหนดชำระภายในหนึ่งปีภายใต้หนี้สินหมุนเวียนในงบดุล
ณ วันที่ 31 ธันวาคม 2554 บริษัทมีกำไรที่เป็นเงินสดจำนวน 263 ล้านบาท (กำไรสุทธิ 125
ล้านบาทบวกกับ ค่าเสื่อมราคาและค่าตัดจำหน่าย 138 ล้านบาท)
และจากนโยบายการจ่ายเงินปันผลเป็นหุ้นปันผลสำหรับผลการดำเนินงานรอบปี 2554
บริษัทจึงมั่นใจว่า มีความสามารถในการชำระหนี้เงินกู้ระยะยาวจำนวนดังกล่าว

(ค) รายจ่ายลงทุน

ปี 2554 บริษัทมีการจ่ายเงินลงทุนเพิ่มในบริษัทย่อยรวม 255 ล้านบาท
(ตามหมายเหตุประกอบงบการเงินปี 2554 ข้อ 11) โดยการมีการชำระค่าหุ้นเพิ่มทุนในบริษัท
ไทยรับเบอร์ แลนด์ แอนด์ แพลนเตชั่น จำกัด ผู้ดำเนินโครงการปลูกสวนยางพารา จำนวน 75
ล้านบาท ทำให้ทุนเรียกชำระเพิ่มขึ้นจาก 225 ล้านบาทเป็น 300 ล้านบาท
และการชำระค่าหุ้นเพิ่มทุนในบริษัท ไทยรับเบอร์ เอช พี เอ็น อาร์ จำกัด
ผู้ดำเนินโครงการผลิตยางแท่ง จำนวน 180 ล้านบาท ทำให้ทุนเรียกชำระเพิ่มขึ้นจาก 70
ล้านบาทเป็น 250 ล้านบาท ทั้งนี้
การจ่ายเงินลงทุนดังกล่าวเป็นไปตามแผนงานขยายการเติบโตของกลุ่มไทยเท็คซ์ไปยังธุรกิจสวนยางพาราและธุรกิจยางแท่ง
ซึ่งคาดว่า จะช่วยเพิ่มการเติบโตของยอดขายและกำไรให้แก่ทางกลุ่มได้อย่างก้าวกระโดดในอนาคต

(ง) แหล่งที่มาของเงินทุน

1. ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้นอยู่ที่ 3.02
เท่าลดลงจาก 5.03 เท่า

ในปี 2553 เนื่องจากในปี 2554 มีการเพิ่มขึ้นของรายการ ดังนี้คือ
เงินสดรับจากการออกหุ้นเพิ่มทุน กำไรสะสม และองค์ประกอบอื่นของส่วนของผู้ถือหุ้น
ในขณะที่หนี้สินรวมเพิ่มขึ้นเพียงเล็กน้อย

2. ส่วนของผู้ถือหุ้น อยู่ที่ 1,737 ล้านบาท เพิ่มขึ้น 693 ล้านบาท หรือ 66%
มาจากเงินสดรับจากการเพิ่มทุน 327

ล้านบาท กำไรสะสมเพิ่มขึ้น 83 ล้านบาท และองค์ประกอบอื่นของส่วนของผู้ถือหุ้นเพิ่มขึ้น 282
ล้านบาท

3. หนี้สิน หนี้สินรวมอยู่ที่ 5,248 ล้านบาท เพิ่มขึ้น 2 ล้านบาท หรือ 0.04 %

3. ค่าตอบแทนของผู้สอบบัญชี

  (ก) ค่าตอบแทนของผู้สอบบัญชี (Audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 6.40 ล้านบาท

(ข) ค่าบริการอื่น (Non-audit fee)

ค่าตอบแทนการตรวจสอบการปฏิบัติตามเงื่อนไขของบัตรส่งเสริมของบริษัทย่อยจำนวน 0.11
ล้านบาท เป็นส่วนที่จะต้องจ่ายในอนาคตทั้งจำนวน